Seepärast lubatakse viimasel ajal Soomes ainult kärestikkalateid rajada. Soomlased rõhutavad, et toimiva kalatee saab ainult sel teel kui ehitaja järgib suure üksikasjalikkusega olemasolevat vooluveekogu. Kalatee peab sulanduma olemasoleva jõelõiguga, sest kalad pole nagu loomakari keda saab vitsaga õpetada aiamulku  valima. Sellise loodusesse sobituva kärestik-kalatee ehitusmaksumus on suur ja seda investeerija pelgab. Igasugused viikümberteed, missugust minu arust viimase argumendina pakub ka AS Maru, on väheefektiivsed ja nendest head loota oleks riskantne. Kui osutub tõeks, et Maru tahab Sauga valla poolsesse kaldasse ümber paisu otsa viikteed ehitada, siis räägib kavatsus sellestki, et omanik väldib settemuda eelnevat ammutamist. Settemuda eemaldatakse üksnes sel määral kuivõrd jõujaama lüüsidesse suunduv voolukiiruse  kasv seda nõuaks.